b'\n_START_ARTICLE_\nAlmindelig tornblad\n_START_SECTION_\nBeskrivelse\n_START_PARAGRAPH_\nTornblad er en l\xc3\xb8vf\xc3\xa6ldende, tornet, stivgrenet og t\xc3\xa6t forgrenet busk. Barken er f\xc3\xb8rst lysegr\xc3\xb8n og furet. Senere bliver den lysebrun og lidt afskallende. Gamle grene f\xc3\xa5r en gr\xc3\xa5lig, opspr\xc3\xa6kkende bark. Knopperne er spredstillede, smalt \xc3\xa6gformede og t\xc3\xa6t h\xc3\xa5rkl\xc3\xa6dte. De sidder n\xc3\xa6sten skjult ved foden af de kraftige grentorne. Bladene er trekoblede i kimstadiet, men senere bliver de oprullede og spidst n\xc3\xa5leagtige. B\xc3\xa5de kortskud og blade er omdannet til torne. _NEWLINE_Blomstringen foreg\xc3\xa5r over en lang periode i april-juli med tyngdepunkt i maj, hvor man finder 1-3 blomster ved bladhj\xc3\xb8rnerne. De enkelte blomster er 5-tallige og uregelm\xc3\xa6ssige (typiske \xc3\xa6rteblomster) med gule kronblade. Frugterne er smalt \xc3\xa6gformede b\xc3\xa6lge med 2-3, n\xc3\xa6sten sorte fr\xc3\xb8._NEWLINE_Rodnettet best\xc3\xa5r af en kraftig p\xc3\xa6lerod og et veludviklet siderodssystem. _NEWLINE_H\xc3\xb8jde x bredde og \xc3\xa5rlig tilv\xc3\xa6kst: 2,00 x 3,00 m (20 x 30 cm/\xc3\xa5r).\n_START_SECTION_\nIndholdsstoffer\n_START_PARAGRAPH_\nMed et indhold af op til 1% cytisin er planten meget giftig. Desuden indeholder den anagyrin, metylcytisin, flavonoider og lecitin.'